open-index/open-wikipedia-markdown huggingface dataset:
נתנאלה תירוש

**נתנאלה אסתר תירוש** (נולדה ב-20 במרץ 1979) היא שחקנית ובמאית תיאטרון ישראלית, המנכ"לית והמנהלת האמנותית של אנסמבל תיאו-טרון, וזוכת פרס תרבות יהודית ע"ש אורי אורבך לשנת תשע"ט בתחום התיאטרון.

## ביוגרפיה
תירוש נולדה בשם נתנאלה בן סעדון בירושלים, בת שלישית במשפחה של תשעה ילדים. כשהייתה בת שש עברה משפחתה להתגורר בכוכב השחר.

בשנת 2005 סיימה את לימודיה בסטודיו ניסן נתיב בירושלים.

## קריירה מקצועית
לאחר לימודיה הצטרפה תירוש לאנסמבל "כהרף עין" ליוצרים ויוצרות דתיים, ובהמשך הייתה ממייסדי אנסמבל תיאו-טרון – אנסמבל ירושלמי של יוצרי תיאטרון דתיים וחילוניים, שנוצר על פי חזונו של הרב מנחם פרומן. מאז 2017 תירוש גם מלמדת במגמת התיאטרון בתיכון לאומנויות בירושלים.

### משחק
* **לשם ייחוד** (2006) – הועלתה במסגרת פסטיבל עכו וזיכתה את תירוש בפרס השחקנית המצטיינת ואת ההצגה בפרס עבודת אנסמבל מיוחדת.
* **מעורבות** (2014) – מחזה של דביר שרייבר בבימוי חביב מזרחי ובהשתתפות אדר ששון פנקסוביץ, לנה פוגוסוב ושרון ונצובסקי, שעלה בתיאטרון אספקלריא.
* **הלמות הלב** (2016) – מופע לילדים במסגרת פסטיבל ירושלים בתיאטרון המרתף, בהשתתפות המשוררת גילית חומסקי, המלחין נתי ברוקס והמעבד בועז גרוס.
* **חלילה** (2022) – מחזמר שכתב, הלחין וביים יונתן בלומנפלד בעקבות הפרשייה המקראית של עגלה ערופה. תירוש מככבת בתפקיד הראשי לצד בצלאל בורוכוב, אביה ברוש, אריאל כהן-סקלי ואילון פרבר.
* **מחכים לציפורים** (2022) – מחזה מאת יהושע סובול בבימוי יעל ניברון שהועלה במסגרת פסטיבל ירושלים לאומנויות.
* **האירוע** (2024) – מחזה של יעל ניברון בבימויה ובהשתתפותה, לצד שרון אלכסנדר, אליהו פלאי ושיר שנער.
* **דיברת אֵלַי?** (2025) – תפקיד ראשי בהצגה על פי ספרו של יהודה גזבר-פניגשטיין, לצד יובל אנדבלד, בצלאל בורוכוב, ענת צור ועוז סלוק.

### כתיבה ובימוי
* **[[הסיפור שאינו נגמר]]** (2013) – עיבוד לספרו של מיכאל אנדה שיצרה עם שירה נתן.
* **הפנס של מיקה** (2014) – הצגת ילדים בהשתתפותה של תירוש ותמר שגיא, שנכללה בפרויקט "תרבות לפריפריה" של משרד התרבות.
* **ספר תולדות אדם** (2016) – עיבוד לבמה, משחק ובימוי לצד בשמת חזן. מופע הביכורים של קבוצת "תיאו-טרון" המבוסס על סיפורי בראשית.
* **בונבוניירה של סיפור** (2018) – הצגת ילדים על פי סיפורו של בן יגנדורף, בכיכובן של תירוש ולנה פוגוסוב
* **מחר נצחק** (2019) – כתיבה עם נדב סדקה ובבימוי קרן חובב. תירוש מככבת בהצגה לצד יאנה שלי, סער שני וישראל פניאל
* '''אדל''' (2023) – עיבוד לבמה של תירוש ונדב סדקה לספרה של יוכי ברנדס על חייו ומשפחתו של הבעש"ט, ובבימויה של תירוש.

## חיים אישיים
תירוש מתגוררת בכפר אדומים. נשואה מאז 2009 ליוני והשניים הורים לשני בנים ובת.

## קישורים חיצוניים

* 
* 
* נתנאלה תירוש, "פוגע מיני שיודע שאין מי שיעז להתלונן – פוגע בקורבנות נוספים" באתר Onlife, 4 באפריל 2024
* 

## הערות שוליים

קטגוריה:במאיות תיאטרון ישראליות
קטגוריה:שחקניות תיאטרון ישראליות
קטגוריה:בוגרות הסטודיו למשחק ניסן נתיב
קטגוריה:בוגרי הסטודיו למשחק ניסן נתיב
קטגוריה:מחזאיות ישראליות
קטגוריה:כוכב השחר: אישים
קטגוריה:כפר אדומים: אישים
קטגוריה:ישראליות שנולדו ב-1979
קטגוריה:ישראלים שנולדו ב-1979
אונאי ונסדור

**אונאי וֵנְסֶדוֹר פאריס** (בספרדית: **Unai Vencedor Paris**; נולד ב-15 בנובמבר 2000) הוא כדורגלן ספרדי המשחק בעמדת הקשר בלבאנטה מהלה ליגה בהשאלה מאתלטיק בילבאו.

## קריירת מועדונים
ונסדור נולד בבילבאו שבחבל הבסקים. בשנת 2017 הוא הצטרף לאקדמיית לנוער של אתלטיק בילבאו, לאחר ששיחק בסאנטוצ'ו. ביוני 2018 הוא הצטרף ישירות לקבוצת המילואים, בילבאו אתלטיק, וערך את הופעת הבכורה שלו ב-29 בספטמבר 2018, כשפתח בהרכב בהפסד חוץ 2–1 נגד ריאל אוביידו ב' במסגרת הליגה הספרדית השלישית.

ב-15 בדצמבר 2018 הוא כבש את שער הבכורה שלו בניצחון ביתי 3–2 על קלהורה. ב-21 בדצמבר 2018 האריך את חוזהו במועדון עד 2023.

ונסדור ערך את הופעת הבכורה שלו בקבוצה הראשונה ובלה ליגה ב-16 בפברואר 2020, כשפתח בהרכב בהפסד ביתי 1–0 לאוססונה. הוא לא שיחק שוב באותה עונה, אך בחודש נובמבר 2020 החל לשחק באופן קבוע. הוא זכה עם הקבוצה בסופר קאפ הספרדי, לאחר ניצחונות על ריאל מדריד וברצלונה.

ב-פברואר 2021 הסכים ונסדור לחתום על חוזה חדש עד קיץ 2025, עם סעיף שחרור של 40 מיליון אירו. בעונת 2022/2023 הוא איבד את מקומו בהרכב.

ב-5 באוגוסט 2023 הושאל ונסדור לאייבר מהליגה השנייה לעונה אחת. ב-10 ביולי 2024 הושאל שוב, הפעם לראסינג סנטאנדר מהליגה השנייה גם כן, לעונה אחת.

ב-2 בספטמבר 2025 הודיעה אתלטיק בילבאו על השאלתו של ונסדור ללבאנטה מהליגה השנייה, לעונה אחת.

## קישורים חיצוניים

## הערות שוליים

קטגוריה:כדורגלנים ספרדים
קטגוריה:כדורגלני אתלטיק בילבאו
קטגוריה:כדורגלני אייבר
קטגוריה:כדורגלני לבאנטה
קטגוריה:ספרדים שנולדו ב-2000
הצתת מעון מושל פנסילבניה

ביום ראשון, 13 באפריל 2025, הוצת חלק מ שבהאריסברג, פנסילבניה, בניסיון התנקשות פוליטי לכאורה, בעוד המושל ג'וש שפירו ובני משפחתו ישנו בפנים. החשוד, קודי אלן באלמר בן ה-38 (נולד ב-23 במרץ 1987), מכונאי לשעבר מ הסמוכה, נעצר מאוחר יותר והואשם בטרור, ניסיון רצח, הצתה בנסיבות מחמירות ותקיפה בנסיבות מחמירות לאחר שהסגיר את עצמו למשטרה.

התקיפה התרחשה בלילה הראשון של חג הפסח, בסביבות השעה 2 לפנות בוקר לפי , שעות ספורות לאחר ששפירא ומשפחתו סיימו לערוך סדר פסח. על פי הרשויות, באלמר דיווח כי תכנן לתקוף פיזית את המושל שפירו, באמצעות פטיש, אם ייתקל בו. באלמר סיפר למשטרה כי השתמש בשני בקבוקי תבערה כדי להצית את הבית.
## החשוד
קודי אלן באלמר (נולד ב-23 במרץ 1987) התגורר ב לאורך כל שנות חייו. בגיל העשרה היה תלמיד בבית ספר מקצועי ב.

לבאלמר עבר פלילי נרחב ברחבי מחוז דופין משנת 2015. על פי תצהיר של משטרת פנברוק, שוטרים הוזעקו בינואר 2023 בעקבות דיווח על אלימות במשפחה בביתו של באלמר. באלמר סיפר לשוטרים שלקח "בקבוק מלא כדורים" בניסיון התאבדות ולאחר מכן נקלע לקטטה עם אשתו ובנו בן ה-13.

לדברי אחיו, באלמר אובחן עם הפרעה דו-קוטבית אך הוא התכחש לאבחנה זו, ולעיתים קרובות סירב לקחת את התרופות שלו. הוא האמין שגיסתו היא מכשפה שהטילה עליו כישוף משום שלחצה עליו לקבל טיפול פסיכיאטרי מתאים.

במהלך מעצרו, באלמר פונה לבית חולים מקומי לטיפול לאחר שסבל מאירוע רפואי. לאחר מעצרו של באלמר, אמו כריסטי בלמר סיפרה ל-CBS News כי בנה סובל מסכיזופרניה והפרעה דו-קוטבית וציינה כי הוא "הפסיק את התרופות שלו". באלמר נאבק במחלת נפש לאורך חייו ואושפז פעמיים.

אחיו של באלמר תיאר אותו כעצמאי פוליטית עד בחירות 2024, אז ניסה לשכנע את בני משפחתו להצביע לדונלד טראמפ. בצו חיפוש בחפציו של באלמר שהוצא לאחר התקרית, המשטרה הצהירה כי באלמר תקף את שפירו על סמך "עוולות כלפי העם הפלסטיני". בשיחת חירום למוקד 911 שביצע באלמר בעבר, הוא תיאר את שפירו כ-"מפלצת" שצריך להפסיק להרוג את חבריו, לגרום לעמו "לעבור יותר מדי" ואמר כי לא ייקח חלק ב-"תוכניות" של שפירו עבור הפלסטינים.

## תגובות
נשיא ארצות הברית דונלד טראמפ אמר שבאלמר ככל הנראה היה "סתם משוגע". ב-18 באפריל, שפירו ציין כי "כשלים ביטחוניים" הם שאפשרו את התקיפה ואמר שלא שמע מטראמפ אף מילה לאחר התקרית. למחרת, ב-19 באפריל, טראמפ ביצע שיחת טלפון לשפירו, אותה תיאר כ-"אדיבה מאוד".

## הערות שוליים

קטגוריה:שרפות בארצות הברית
קטגוריה:אלימות פוליטית בארצות הברית בשנות ה-2020
קטגוריה:ארצות הברית: אנטישמיות
קטגוריה:מעשי פשע בארצות הברית
קטגוריה:מעשים אנטישמיים
קטגוריה:פיגועים נגד יהודים בארצות הברית
קטגוריה:תגובות למלחמת חרבות ברזל
קטגוריה:פשע בפנסילבניה
קטגוריה:2025 בארצות הברית
יון אנדר אולאסגאסטי

**יון אנדר אוֹלַאסָגַאסְטִי אימיסקוס** (בספרדית: **Jon Ander Olasagasti Imizcoz**; נולד ב-16 באוגוסט 2000) הוא כדורגלן ספרדי המשחק בעמדת הקשר בלבאנטה.

## קריירת מועדונים
אולאסגאסטי נולד בסן סבסטיאן שבחבל הבסקים. בשנת 2014 הצטרף למחלקת הנוער של ריאל סוסיאדד. ב-26 באוגוסט 2017 ערך את הופעת הבכורה שלו בקבוצה השלישית של המועדון, ריאל סוסיאדד ג', בהפסד חוץ 2–0 לדורנגו במסגרת הליגה הספרדית הרביעית.

ב-2 בספטמבר 2018 כבש את שער הבכורה שלו בניצחון ביתי 6–0 על זאמודיו. הוא הבקיע שבעה שערים בעונת 2018/2019 וביולי 2019 קודם לקבוצת המילואים, ריאל סוסיאדד ב', ששיחקה אז בליגה הספרדית השלישית.

ב-1 ביולי 2020 הוא האריך את חוזהו במועדון עד 2023.

ב-24 בספטמבר 2021 הוא ערך את הופעת הבכורה שלו בקבוצת המילואים בליגה השנייה, בהפסד ביתי 2–0 לווסקה. שמונה ימים לאחר מכן כבש את שערו הראשון בניצחון חוץ 4–1 על אלקורקון.

ב-1 בדצמבר 2021 הוא ערך את הופעת הבכורה שלו בקבוצה הראשונה, כשפתח בניצחון חוץ 4–0 על פנאדריה פולידו במסגרת גביע המלך. ב-21 בינואר 2023 הוא ערך את הופעת הבכורה שלו בלה ליגה, כשנכנס כמחליף בניצחון חוץ 2–0 על ראיו ואייקאנו.

ב-16 ביולי 2025 חתם אולאסגאסטי על חוזה לשלוש שנים בלבאנטה מהליגה השנייה.

## קישורים חיצוניים

## הערות שוליים

קטגוריה:כדורגלנים ספרדים
קטגוריה:כדורגלני ריאל סוסיאדד
קטגוריה:כדורגלני לבאנטה
קטגוריה:ספרדים שנולדו ב-2000
מודי (אלבום)

**מודי** הוא אלבום הופעה מאת אמנים שונים אשר יצא לאור ב-19 באפריל 2024 לרגל יום חנויות התקליטים הבין-לאומי. האלבום יצא לאור כמחווה למנחה הטלוויזיה ושדרן הרדיו הישראלי מודי בר-און, אשר הלך לעולמו שנתיים לפני כן, ב-30 במאי 2022.

## רקע
מנחה הטלוויזיה ושדרן הרדיו הישראלי מודי בר-און הלך לעולמו ב-30 במאי 2022 בגיל 59 עקב מאבק בסרטן הריאה, אותו חשף בחודש ינואר באותה שנה.

בספטמבר 2023 השיקו רשת חנויות התקליטים האוזן השלישית וחברת הבידור ToMix את "תבלו", מופע מחווה לזכרו של בר-און, אשר יעסוק בשלושת עיסוקיו העיקריים לאורך חייו – ספורט, קומדיה ומוזיקה. את המופע ינהל המפיק המוזיקלי חיים שמש, ובו ישתתפו אלי אילדיס, אתניX, יוני בלוך, עמיר בניון, אפרת גוש, הדג נחש, היהודים, נינט טייב, נדב יעקבי, רותם ישראל, יהונתן כהן, אבי מלר, מירי נבו, רמי פורטיס ושרון פרי. בנוסף, אישרו הגעתם יוסי פרץ, חברו של בר-און ללהקת "איך זה עובד באמת", בה היו חברים השניים בעבר, וחברי החמישייה הקאמרית, שהודיעו על איחוד חגיגי לרגל המופע. בנוסף, נחשפה הידיעה כי במסגרת המופע יושק אלבום הופעה בפורמט תקליט ויניל כפול, אשר יכלול הופעות שהתקיימו לאורך השנים בתוכניתו של בר און, אולפן ליגת האלופות.

המופע היה אמור להתקיים ב-27 בנובמבר באותה שנה בהאנגר 11, תל אביב, אך בעקבות פרוץ מלחמת חרבות ברזל המופע בוטל והשקת האלבום בוטלה.

לרגל יום חנויות התקליטים הבין-לאומי לשנת 2024, חברה האוזן השלישית לערוץ הספורט, ואלה הוציאו יחדיו לאור את האלבום הגנוז. האלבום יצא לאור בפורמט תקליט כפול בלבד בשתי וריאציות – הראשונה בהן הכילה תקליטים בצבע שחור, בעוד שהשנייה הכילה תקליטים בצבע כחול-ים במהדורה מוגבלת. השקת האלבום לוותה בהופעת מחווה קצרה בסניף האוזן השלישית בתל אביב בהשתתפות אפרת גוש ומשפחת בר-און.

## מבנה האלבום
כל אחד מצדדי האלבום נפתח במונולוג מאת בר-און, ובתומו מופיעים חמישה שירים מתוך הופעות שהתקיימו באולפן ליגת האלופות בשנים 2003-2012.

## רשימת השמעה

## הערות שוליים

קטגוריה:אלבומי הופעה בעברית
קטגוריה:אלבומים בעברית
קטגוריה:ערוץ הספורט
קטגוריה:אלבומים לזכר אישים שנפטרו
פט קלאת'ס

**פטריק שון קלאת'ס** (באנגלית: **Patrick Sean Calathes**, ביוונית: **Πατρίκιος Σον Καλάθης**; נולד ב-12 בדצמבר 1985) הוא כדורסלן עבר יווני-אמריקאי ששיחק בעמדות הפורוורד. קלאת'ס זכה עם מכבי חיפה באליפות המדינה בכדורסל ב-, ונבחר ל.

אחיו הצעיר ניק קלאת'ס גם הוא כדורסלן, המשחק בעמדת הרכז במונקו ובנבחרת יוון בכדורסל ונחשב לאחד הרכזים הגדולים בתולדות היורוליג.

## קריירת תיכונים ומכללות
קלאת'ס נולד בקאסלברי שבפלורידה, ארצות הברית, ושיחק כדורסל בתיכון לייק האוול בווינטר פארק. הוא הגיע לקבוצה בתחילה כרכז בגובה 1.80 מטרים, אך עד סיום לימודיו בתיכון גבה ל-2.08 ושיחק כפורוורד.

ב-2004, לאחר שסיים את לימודיו בתיכון, החל קלאת'ס לשחק כדורסל מכללות בסנט ג'וזף הוקס. בשנתו הראשונה בקבוצה קיבל קלאת'ס זמן משחק מוגבל וגם בשנתו השנייה שימש בעיקר כשחקן ספסל, אך בעונתו השלישית העלה את ממוצעיו ל-13.9 נקודות ו-7.1 ריבאונדים למשחק, ובעונתו האחרונה רשם 17.5 נקודות ו-7.5 ריבאונדים בממוצע למשחק והוביל את ההוקס לגמר הטורניר האזורי של האטלנטיק 10 ולהשתתפות בטורניר אליפות המכללות בכדורסל.

## קריירה מקצועית
לקראת דראפט ה-NBA 2008 היה קלאת'ס צפוי להיבחר בסוף הסיבוב הראשון עד אמצע הסיבוב השני, אך לבסוף הוא לא נבחר כלל והחל את הקריירה המקצועית שלו במארוסי מליגת העל היוונית בכדורסל. ב-2010 עבר לקולוסוס רודוס, וב-2011 חתם בפנאתינאיקוס מהליגה היוונית והיורוליג.

ב-1 באוגוסט 2012 חתם קלאת'ס במכבי חיפה מליגת העל בכדורסל, ובעונת  נבחר לחמישיית העונה בליגת העל בכדורסל לאחר שהעמיד ממוצעים של 15.9 נקודות ו-9.1 ריבאונדים למשחק. הוא זכה עם הקבוצה באליפות ונבחר ל לאחר שרשם דאבל דאבל של 22 נקודות ו-10 ריבאונדים בניצחון 86–79 על מכבי תל אביב במשחק הגמר.

בין השנים 2013 ל-2016 שיחק באסטנה מהליגה המאוחדת של VTB, עימה זכה בשתי אליפויות קזחסטן ובגביע, וב-1 באוגוסט 2016 חזר לפנאתינאיקוס. ב-4 בינואר 2017 עזב את הקבוצה וחתם בפלקנסטרו קאנטו מהליגה האיטלקית עד לסיום העונה.

ב-2 בדצמבר 2017 הודיע קלאת'ס על פרישתו מכדורסל מקצועני והפך לסוכן שחקנים.

### טורניר ה-TBT
בקיץ 2017 שיחק קלאת'ס בטורניר ה-TBT החצי מקצועני בקבוצת פדרו'ס פוסה, וקלע 15 נקודות בהפסד בסיבוב הראשון לטים 23.

## קריירה בנבחרת הלאומית
קלאת'ס זומן לסגל המורחב של נבחרת יוון בכדורסל לקראת יורובאסקט 2011, אך לבסוף נופה ולא השתתף בטורניר.

## חיים אישיים
אחיו הצעיר של פט, ניק קלאת'ס, גם הוא כדורסלן מקצועי המשחק נכון ל-2025 במונקו ובנבחרת יוון בכדורסל.

לקלאת'ס דרכון יווני בזכות מוצאו מסביו מצד אביו, שהיגרו לפלורידה מהאי למנוס. אימו היא ממוצא אירי.

## קישורים חיצוניים

*פרופיל, באתר פיב"א
*פרופיל, באתר מנהלת ליגת העל בכדורסל

## הערות שוליים

קטגוריה:אמריקאים ילידי פלורידה
קטגוריה:כדורסלנים אמריקאים
קטגוריה:כדורסלנים יוונים
קטגוריה:פלורידה: כדורסלנים
קטגוריה:כדורסלני אוניברסיטת סנט ג'וזף
קטגוריה:כדורסלני מארוסי
קטגוריה:כדורסלני קולוסוס רודוס
קטגוריה:כדורסלני פנאתינאיקוס
קטגוריה:כדורסלני מכבי חיפה
קטגוריה:כדורסלני קאנטו
קטגוריה:זוכה השחקן המצטיין בגמר ליגת העל בכדורסל
קטגוריה:ספורטאים אמריקאים בישראל
קטגוריה:ספורטאים אמריקאים באיטליה
קטגוריה:ספורטאים יוונים בישראל
קטגוריה:ספורטאים יוונים באיטליה
קטגוריה:אמריקאים ממוצא אירי
קטגוריה:אמריקאים ממוצא יווני
קטגוריה:אמריקאים שנולדו ב-1985
קטגוריה:יוונים שנולדו ב-1985
איליאס שאירא

**איליאס שאירא ואחי** (בספרדית: **Ilyas Chaira Oihi**; נולד ב-2 בפברואר 2001) הוא כדורגלן מרוקאי המשחק בעמדת הקיצוני בריאל אוביידו.

## קריירת מועדונים
שאירא נולד במרוקו, ועבר עם הוריו ואחיו לריפול שבקטלוניה, בגיל שש. הוא החל את הקריירה שלו במועדון המקומי ריפולס, לפני שהצטרף ב-2015 לז'ירונה.

ב-7 באפריל 2019, בגיל 17, ערך את הופעת הבכורה שלו בקבוצת המילואים של המועדון, ז'ירונה ב', בהפסד ביתי 2–1 לבאניולס במסגרת הליגה הקטלאנית הראשונה. ב-9 בספטמבר 2020, הושאל לאיביזה מהליגה הספרדית השלישית, עד לסיום העונה.

ב-21 באוגוסט 2021 הוא הושאל לקוסטה בראווה מהליגה הספרדית השלישית, לעונה אחת. ב-14 ביולי 2022 הוא הושאל לסן פרננדו מהליגה השלישית גם כן בהשאלה.

ב-6 ביולי 2023, לאחר שכבש 11 שערים בסן פרננדו, הוא האריך את חוזהו בז'ירונה עד 2026 והושאל למיראנדס מהליגה השנייה. ב-14 באוגוסט 2023 ערך את הופעת הבכורה שלו בליגה השנייה, כשנכנס כמחליף בניצחון ביתי 4–0 על אלקורקון.

ב-24 באוגוסט 2024 הוא הושאל לריאל אוביידו, גם כן מהליגה השנייה, לעונה אחת. ב-11 ביולי 2025, לאחר שסייע לקבוצה להעפיל ללה ליגה, סעיף הרכישה שלו מומש והוא חתם על חוזה קבוע לשלוש שנים.

## קישורים חיצוניים

## הערות שוליים

קטגוריה:כדורגלנים מרוקאים
קטגוריה:כדורגלנים ספרדים
קטגוריה:כדורגלני ז'ירונה
קטגוריה:כדורגלני איביזה
קטגוריה:כדורגלני מיראנדס
קטגוריה:כדורגלני ריאל אוביידו
קטגוריה:מרוקאים שנולדו ב-2001
חאבי לופס

**חאבייר "חאבי" לופס קרבאיו** (בספרדית: **Javier "Javi" López Carballo**; נולד ב-25 במרץ 2002) הוא כדורגלן ספרדי המשחק בעמדת המגן השמאלי בריאל אוביידו מהלה ליגה בהשאלה מריאל סוסיאדד.

## קריירת מועדונים
לופס נולד בלה אורוטאבה שבהאיים הקנריים, והחל לשחק כדורגל באורוטאבה וטנריפה לפני שהצטרף למחלקת הנוער של דפורטיבו אלאבס בשנת 2017. במרץ 2018, הוא האריך את חוזהו עד 2020.

במרץ 2019 הוא האריך את חוזהו עד 2023, וקודם באופן קבוע לסגל הקבוצה הראשונה לקראת עונת 2020/2021 בלה ליגה.

ב-21 ביוני 2020, בגיל 18, ערך את הופעת הבכורה שלו בקבוצה הראשונה ובלה ליגה, כשפתח בהרכב בהפסד חוץ 6–0 לסלטה ויגו. הוא שימש כמחליפו של רובן דוארטה, חווה ירידת ליגה ב-2022, אך היה שותף לעלייה לליגה הבכירה בשנה שלאחר מכן.

ב-21 ביולי 2024 חתם לופס על חוזה לשש שנים בריאל סוסיאדד מהלה ליגה.

ב-31 באוגוסט 2025 הושאל לופס לריאל אוביידו מהלה ליגה, לעונה אחת.

## קישורים חיצוניים

## הערות שוליים

קטגוריה:כדורגלנים ספרדים
קטגוריה:כדורגלני דפורטיבו אלאבס
קטגוריה:כדורגלני ריאל סוסיאדד
קטגוריה:כדורגלני ריאל אוביידו
קטגוריה:ספרדים שנולדו ב-2002
קלוב גוארני

**גוארני** (בספרדית: **Club Guaraní**) הוא מועדון כדורגל מאסונסיון, פרגוואי. המועדון משחק בליגת העל הפרגוואית, בה זכה 11 פעמים.

## היסטוריה
מועדון "גוארני" הוקם בעיר אסונסיון בשנת 1903. בין מייסדי הקבוצה היו האחים מולינה, ששיחקו בעבר בפניארול האורוגוואית – ומכאן נבעו צבעי המועדון, הזהוב והשחור.

בשנת 1906 זכתה "גוארני" לראשונה באליפות פרגוואי, וחזרה על ההישג גם בעונת 1907. בסך הכול זכתה הקבוצה באליפות 11 פעמים, כשהאחרונה שבהן הייתה בשנת 2016.

במהלך שנות ה-60 של המאה ה-20 זכתה הקבוצה בשלוש אליפויות נוספות. בשנת 1968 ערכה "גוארני" מסע משחקים בספרד ובגרמניה, במהלכו התמודדה מול כמה מהמועדונים המובילים באירופה.

בגביע ליברטדורס 2015 הגיעה "גוארני" לשלב חצי הגמר – הישג השיא שלה במפעל. הקבוצה השתתפה בטורניר זה 20 פעמים בסך הכול. כמו כן, השתתפה בגביע סודאמריקנה תשע פעמים, והישגה הבולט היה הגעה לשמינית הגמר בשנת 2023.

בשנת 2018 זכתה "גוארני" בגביע פרגוואי, ובעונת 2019 הפסידה בגמר. בשנים 2020 ו-2021 סיימה במקום השני בליגה. בסך הכול הייתה סגנית אלופה 18 פעמים לאורך ההיסטוריה שלה.

כיום נבנה אצטדיון חדש עבור המועדון, שתכולתו המתוכננת היא כ־16,000 צופים וצפוי להיפתח בשנת 2026.

בין שחקניה הבולטים של "גוארני" לאורך השנים נמנה פדריקו סנטאנדר.

## קישורים חיצוניים
* 
* 
* 

קטגוריה:קבוצות כדורגל פרגוואיות
קטגוריה:קבוצות כדורגל שהוקמו ב-1903
רייצ'ל בלנצ'ארד

**רייצ'ל אליס בלנצ'ארד** (באנגלית: **Rachel Elise Blanchard**; נולדה ב-19 במרץ 1976) היא שחקנית קנדית. תפקידיה בטלוויזיה כוללים את ננסי בסיטקום הבריטי "פיפ שואו", את אמה בסדרת הקומדיה-דרמה האמריקאית "" ואת סוזנה בסדרת הדרמה הרומנטית האמריקאית "הקיץ שבו הפכתי ליפה".

## קריירה
הקריירה של בלנצ'ארד החלה עם תפקיד בפרסומת של מקדונלד'ס וכילדה בת שמונה בתוכנית הילדים הקנדית "ילדי רחוב דגראסי",בה גילמה את מלאני שלגל. היא גם כיכבה בסדרת הטלוויזיה "מלחמת העולמות" בתור דבי, בתה של סוזן מק'קולו, ובתוכנית "מי מפחד מהחושך?" של YTV בתור קריסטן. בלנצ'ארד גילמה את תפקידה של שר הורוביץ (שגולמה במקור על ידי אליסיה סילברסטון בגרסת הסרט) בסדרת הטלוויזיה "קלולס", המבוססת על הסרט משנת 1995 באותו שם. היא גילמה את רוקסן בסדרת הטלוויזיה "הרקיע השביעי" בין השנים 2002 ל-2004.

לבלנצ'ארד היו הופעות בולטות בסרטים של הבמאי והסופר הקנדי אטום אגויאן, תחילה עם "היכן שוכבת האמת" (2005), ולאחר מכן כרייצ'ל בסרטו המהולל בקאן "Adoration" (2008)", שזכה בפרס חבר השופטים האקומני של הפסטיבל באותה שנה.

בלנצ'ארד הופיעה בתור ננסי, חברתו האמריקאית של הדמות הראשית ג'רמי אוסבורן, בעונה השנייה של הסיטקום הבריטי "פיפ שואו". היא גילמה מחדש תפקיד זה בעונה הרביעית (2007). היא גילמה את סאלי בסדרה "טיסת הקונקורד" של רשת HBO והיה לה תפקיד חוזר בעונה הראשונה של סדרת הפשע של FX "פארגו" משנת 2014. בין השנים 2016–2020, בלנצ'ארד גילמה את אמה טרקרסקי בדרמה הקומית "", על אישה שנכנסת למערכת יחסים פוליאמורית עם בעלה ואישה צעירה ממנה.

היא זכתה בפרס ג'מיני לשחקנית המשנה הטובה ביותר בסדרת קומדיה בטקס פרסי ג'מיני ה-26 על הופעתה בסדרה "Call Me Fitz".

## פילמוגרפיה
### קולנוע

### טלוויזיה

### סרטוני מוזיקה

## קישורים חיצוניים

## הערות שוליים

קטגוריה:שחקניות ילדות קנדיות
קטגוריה:ילידי 1976
קטגוריה:קנדים שנולדו ב-1976
קטגוריה:קנדיות שנולדו ב-1976
קטגוריה:שחקניות קולנוע וטלוויזיה קנדיות
קטגוריה:שחקני קולנוע וטלוויזיה קנדים
דפורטיבו מירנדה

**דפורטיבו מירנדה** (בספרדית: **Deportivo Miranda Fútbol Club**) הוא מועדון כדורגל מוונצואלה. המועדון שיחק בעבר בליגת העל הוונצואלית, בה זכה חמש פעמים (תחת שמות קודמים). נכון לעונת 2025/2026 משחקת הקבוצה בליגה השנייה.

## היסטוריה
### דפורטיבו איטליה
מועדון הכדורגל "דפורטיבו איטליה" הוקם בעיר קראקס בשנת 1948 על ידי קבוצת מהגרים מאיטליה. בתחילת דרכו רשם המועדון הצלחות צנועות, אך תקופת הזוהר החלה כאשר האחים ד'אמברוסיו קיבלו את ניהולו.

בשנות ה-60 של המאה ה-20 זכתה הקבוצה בשלוש אליפויות ליגה ובשלושה גביעים ונצואלים, וכן סיימה מספר פעמים כסגנית. הקבוצה השתתפה לראשונה בגביע ליברטדורס בשנת 1964.

בשנת 1971 ניצחה הקבוצה את פלומיננסה באצטדיון מרקנה שבברזיל, כאשר פלומיננסה הייתה אז אלופת ברזיל – ניצחון שנחשב להישג היסטורי לכדורגל הוונצואלי.

לאחר פטירת האחים ד'אמברוסיו התקשה המועדון לשחזר את הצלחותיו.

### איטלצ'או
בשנות ה-90 של המאה ה-20 נקלע המועדון לקשיים כלכליים, ונרכש על ידי חברה איטלקית שמרכזה בסאו פאולו שבברזיל. שמו שונה ל"איטלצ'או" (Italchacao). בעונת 1998/1999 זכתה הקבוצה באליפות ונצואלה, ובעונת 1999/2000 סיימה כסגנית.

### דפורטיבו איטליה (החזרה לשם המקורי)
לקראת עונת 2006/2007 חזר המועדון לשם המקורי "דפורטיבו איטליה". בשנת 2010 העפילה קבוצה בפעם ה-11 בתולדותיה לגביע ליברטדורס.

### דפורטיבו פטארה
בקיץ 2010 שונה שם המועדון ל"דפורטיבו פטארה" בעקבות עסקת מימון עם עיריית סוקרה שבמדינת מירנדה. השינוי גרם להתנגדות בקרב הקהילה האיטלקית בקראקס. בתקופה זו לא רשמה הקבוצה הצלחות משמעותיות, ובשנת 2016 ירדה לליגה השנייה.

### דפורטיבו מירנדה
בשנת 2023 שונה שם המועדון לשם הנוכחי, "דפורטיבו מירנדה". נכון לעונת 2025/2026 משחקת הקבוצה בהליגה השנייה הוונצואלית.

## קישורים חיצוניים
* 
* 

קטגוריה:ונצואלה: כדורגל
קטגוריה:קבוצות כדורגל שהוקמו ב-1948
מריו אדריון

**מריו ליאון אדריון** (בכתיב לטיני: **Mario Leon Adrion**; נולד ב-21 בינואר 1994) הוא דוגמן אופנה לשעבר, קומיקאי, יוטובר ואושיית רשת גרמני-אמריקני.

הוא נולד בגרמניה, ובגיל 18 עבר לארצות הברית. החל את דרכו בגיל 18 כדוגמן בין-לאומי, הופיע במגזיני אופנה נחשבים כדוגמת הווג ועבד עם מותגי יוקרה כמו גוצ'י וקלווין קליין. בהמשך הפך גם לקומיקאי וליוצר תוכן ביוטיוב ואף שימש כשופט בתוכנית הריאליטי "Germany’s Next Topmodel" לצד הדוגמנית הבין-לאומית היידי קלום.

בנוסף להופעות במגזין Vogue, הופיע כדוגמן מסלול עם קייטי פרי בתוכנית אמריקן איידול ובתוכניות אירוח שונות. הוא מפעיל שלושה עמודי יוטיוב, בהם יש במשותף כמיליון מנויים, מעל 200 מיליון צפיות בתכנים שהוא מעלה ודף פייסבוק בו יש לו מעל חצי מיליון עוקבים.

בראיונות שונים שיתף את סיפורו האישי, כולל התמודדותו עם עבר משפחתי מורכב ורגשות אשמה כנכד לסבים נאציים. הוא נשוי לאישה יהודיה אמריקאית, מביע באופן פומבי תמיכה בישראל ואף הופיע בישראל.

בנוסף, דיבר בגלוי על כך שבמהלך קריירת הדוגמנות שלו היה קרבן לאונס, וההשלכות שהיו לכך על חייו האישיים והמקצועיים. בכך היה לאחד מהגברים הידוענים המעטים שהסכימו לדבר על הנושא בפתיחות. עדותו על כך פורסמה בראיונות שונים והביאה להעלאת המודעות לנושא.

מבחינת זהות מינית, על אף היותו נשוי לאישה, הוא מזדהה כביסקסואל, לפני היכרותו איתה הציג עצמו כגיי ובראיונות עמו סיפר על קשרים אינטימיים עם גברים, לפני נישואיו.

## קישורים חיצוניים

* עידו נוימן, מי זה מריו אדריאון - הסטנדאפיסט הגרמני שמגיע לישראל, באתר "ילדי הקומדיה", 23.5.2025

## הערות שוליים

קטגוריה:ילידי 1994
קטגוריה:בלוגרים אמריקאים
קטגוריה:סטנדאפיסטים אמריקאים
קטגוריה:דוגמנים אמריקאים
קטגוריה:דוגמנים גרמנים
קטגוריה:ביסקסואלים גרמנים
קטגוריה:ביסקסואלים אמריקאים
סנטיאגו וונדררס

**סנטיאגו וונדררס** (בספרדית: **Club de Deportes Santiago Wanderers**) הוא מועדון כדורגל מצ'ילה, המשחק בליגת המשנה הצ'יליאנית. המועדון הוקם בשנת 1898 והוא נחשב למועדון הוותיק ביותר בדרום אמריקה. בשנת 2007 הוכרז המועדון כמורשת תרבותית בלתי מוחשית של העיר ולפראיסו.

## היסטוריה
המועדון הוקם בעיר ולפראיסו בשנת 1898, והוא הקבוצה הוותיקה ביותר באמריקה הדרומית. "סנטיאגו וונדררס" הוא חבר בארגון הבינלאומי **Club de los 100**, המאחד מועדוני כדורגל שהוקמו לפני יותר ממאה שנה.

בתחילת דרכו שיחק המועדון בליגה מקומית, בה זכה שבע פעמים. בשנת 1926, עם הקמת הליגה הארצית, הצטרף אליה, ובשנת 1944 החל לשחק במסגרת הכדורגל המקצועני בצ'ילה.

המועדון זכה שלוש פעמים באליפות הליגה הצ'יליאנית (בשנים 1958, 1968 ו-2001). במהלך השנים נדד בין הליגה הבכירה לליגת המשנה. החל מעונת 2024 הוא משחק בליגת המשנה.

בגביע צ'ילה זכה המועדון שלוש פעמים, לאחרונה בשנת 2017.

בגביע ליברטדורס קבוצת המועדון השתתףה שלוש פעמים (בשנים 1969, 2002 ו-2018). בשנת 2002 הקבוצה הגיעה לרבע הגמר של גביע סודאמריקנה.

מבין שחקניו הבולטים נמנה אליאס פיגרואה, שעל שמו נקרא אצטדיון הקבוצה, **אצטדיון אליאס פיגרואה ברנוס**.

## קישורים חיצוניים

* 

קטגוריה:קבוצות כדורגל צ'יליאניות
קטגוריה:קבוצות כדורגל שהוקמו ב-1898
אמביוויריקוטה

**אמביוויריקוטה** (באנגלית: **Ambiviricota**) היא מערכה של נגיפי RNA חד-גדיליים שמדביקים פטריות. הגנומים האלה של נגיפי RNA מכילים לפחות שתי מסגרות קריאה פתוחות לשם קריאת הגנום (open reading frames). מסגרות הקריאה קוראות רצפי RNA לא חופפים.

## שם
השם נגזר מהמילה הלטינית "ambi", שמשמעותה "שניהם", בהתייחסו לאוריינטציה הכפולה, שאינה חופפת, של מסגרות הקריאה הפתוחות בגנום של חברי הטקסון שלה. הסיומת "-viricota" מציינת את סיווגה כמערכה ויראלית.

## מבנה
הגנומים ממוקמים בכיוונים הפוכים (אמביסנס) שאינם חופפים. "אמביסנס" (ambisense) פירושו כיווניות דו-סטרית: חלק מהגנים נקראים מצד אחד לצד שני, וחלקם – בכיוון ההפוך (כמו לקרוא מילה מהסוף להתחלה). לנגיף RNA עם אמביסנס יש לפחות שני גנים שנמצאים בכיוונים מנוגדים על גבי ה-RNA, לא חופפים, וכל אחד מהם נותן הוראה לייצור חלבון מסוים (שתי מסגרות קריאה פתוחות). מבנה האמביסנס מאפשר לנגיף לקודד חלבונים משני כיוונים שונים של אותה מולקולת RNA. בגנום של הנגיף יש לפחות שני מקטעים כאלה, כלומר הוא יודע לייצר לפחות שני חלבונים שונים.

גנומים של אמבי-וירוסים משכפלים באמצעות מנגנון מעגל מתגלגל ויוצרים מבנה דמוי מוט המכיל ריבוזימים שנמצאים גם בכיוון שבו ה-RNA מתורגם לחלבון (sense), וגם בכיוון ההפוך (antisense), כלומר יש פעילות גנטית בשני הכיוונים של הרצף. זאת בדומה לווירואידים, שהם גורמים זיהומיים קטנים ומעגליים המשתמשים גם בריבוזימים.

אמבי-וירוסים מדביקים מינים שונים של פטריות, מה שהופך אותם לתחום מחקר חשוב להבנת אינטראקציות ויראליות בתוך הפונדקאים האלה.

לפחות ארבעה טקסוני פטריות עיקריים ידועים כמארחי אמבי-וירוסים: פטריות שק, פטריות בסיסה, Chytridiomycota (פטריות פרימיטיביות) ו-Glomeromycota (פטריות היוצרות יחסים סימביוטיים עם צמחים). טווח הפונדקאים הרחב הזה מצביע על כך שאמבי-וירוסים עשויים למלא תפקיד משמעותי באקולוגיה של פטריות, ולהשפיע על רבייה פטרייתית ועל אינטראקציות עם אורגניזמים אחרים.
[ממוזער|[עץ פילוגנטי המציג פטריות נגועות באמביווירוסים]]

## הערות שוליים

קטגוריה:נגיפי RNA
קטגוריה:מערכה
דב אליצור

**דב אליצור** (1922–2015), היה פרופסור בבית הספר למנהל עסקים באוניברסיטת בר-אילן, וממקימי בית הספר.

## קורות חיים
דב אליצור נולד בצ'כוסלובקיה (1922). הוא עלה לישראל ב-1939, באוניה האחרונה שיצאה מאירופה. בארץ למד תחילה בסמינר ליפשיץ למורים, והשתלב בהוראה בבית ספר יסודי.

הוא כעל תואר דוקטור בפסיכולוגיה מאוניברסיטת אמסטרדם. התיזה שלו בדוקטורט עסקה בניתוח עיסוקים.

הוא הצטרף כחבר סגל לאוניברסיטת בר-אילן. היה ממקימי בית הספר למינהל עסקים וחבר גם במחלקה לפסיכולוגיה. הוא התקדם לדרגת פרופסור. הוא היה מרצה אורח באוניברסיטת אמסטרדם ובאוניברסיטת קליפורניה בברקלי.

אליצור התמחה בתורת השטחות (שפותחה על ידי לואי גוטמן), מחקריו הם מתחום הפסיכולוגיה ארגונית. בין הנושאים שחקר ניתוח עיסוקים (תחום שפיתח גם עבור נציבות שירות המדינה), התמודדות בעבודה עם שינויים טכנולוגיים ולחץ, מוטיבציה לעבוד, שביעות רצון בעבודה, ערכי עבודה, שיתופי פעולה בארגונים ויזמות. הוא פרסם כמאה מחקרים, במהלך תקופת עבודתו כחוקר שנמשכה כ-60 שנים.

במהלך השנים הנחה אליצור סטודנטים רבים לתארים מתקדמים. ביניהם פרופ' עדנה רבנו, פרופ' שמואל סטשבסקי, פרופ' אהרון צינר, פרופ' רמי שגיא וד״ר עקיבא שטרנברג.

במקביל לעבודתו בישראל, הקים אליצור שני מכוני מחקר בין-לאומיים: מכון לערכי העבודה, ומכון לתורת השטחות. הוא גם כיהן כנשיא של שני המכונים.

אליצור פרש מאוניברסיטת בר-אילן כפרופסור אמריטוס. גם לאחר פרישתו המשיך ללמד, לחקור ולהנחות סטודנטים לתארים מתקדמים.

## חיים אישיים
אליצור התגורר במוצא עלית. היה נשוי עד לפטירתו לרבקה-בראנקה ליסאואר, ניצולת שואה ילידת אמסטרדם. לבני הזוג נולדו שתי בנות, נכדים ונינים.

הוא נפטר ב-2015 בביתו במוצא עלית. לזכרו קיימה אוניברסיטת בר-אילן ערב עיון ב-2016. שעסק בתרומתו המדעית ויישומה, המרצים בערב העיון היו מתלמידיו לאורך השנים.
## קישורים חיצוניים
* לזכרם, מדעי החברה, אוניברסיטת בר-אילן
* אליצור, דב (1922-2015), באתר הספרייה הלאומית
* Dov Elizur, באתר ResearchGate

## הערות שוליים

קטגוריה:פסיכולוגים ישראלים
קטגוריה:בעלי תואר דוקטור מאוניברסיטת אמסטרדם
קטגוריה:בוגרי מכללת ליפשיץ
קטגוריה:ישראלים ילידי צ'כוסלובקיה
קטגוריה:סגל אוניברסיטת בר-אילן: מנהל עסקים
קטגוריה:סגל אוניברסיטת בר-אילן: פסיכולוגיה
קטגוריה:מוצא עילית: אישים
קטגוריה:ישראלים שנולדו ב-1922
קטגוריה:ישראלים שנפטרו ב-2015
שובה של המשפחה הקדושה ממצרים

**שובה של המשפחה הקדושה ממצרים** (בהולנדית: **'<nowiki/>'De terugkeer van de heilige familie uit Egypte**") הוא ציור מאת הצייר הפלמי יאקוב יורדאנס. היצירה נבזזה בתקופת מלחמת העולם השנייה מביתו של לוחם מחתרת ממכלן, ונמצאה מחדש בשנת 2023 בעליית גג בביתו של סוחר עתיקות בדרום צרפת. בינואר 2025 פורסם כי היצירה מיועדת לשוב לידי הבעלים החוקיים בבלגיה.

## תיאור היצירה וקומפוזיציה
הציור מתאר את יוסף, מרים וישו בדרכם חזרה ממצרים לארץ ישראל. הוא נמצא באקראי במבנה צדדי מוזנח בבית נופש בארדש, מוסתר מתחת ללוח בעליית הגג. אחותו של האנס מאייר, היסטוריונית אמנות, הבחינה בסימנים אדומים על גב הקנבס שהעידו על מקורו באנטוורפן. לאחר מציאתו הועבר הציור לגלריה ההולנדית Art Dumay בנונן, שם שוקם: הקרעים בקנבס תוקנו והמסגרת חוזקה, כדי לאפשר את שינועו.

הציור מתאר את הסיפור מהברית החדשה של שובה של משפחת ישו לנצרת. מרים לבושה בלבוש ראוותני, אוחזת בידו של ישו הילד, אשר גם אוחזת בידו של יוסף, אשר מתקרב לילד.

## תולדות הבעלות
באתר Lootedartbelgium הופיעה היצירה כ"מיוחסת ליאקוב יורדנס", אך נרשמה טעות בזיהוי משפחת המקור. הציור יוחס למשפחת "שיפרס דה ברגשטיין" במקום ל"שפרס דה ברגשטיין" ממכלן. בעל היצירה המקורי היה חבר במחתרת, שהחזיק משדר סודי בארמונו. הוא נעצר בידי הנאצים, נספה במחנה ריכוז, ורכושו הוחרם. באמצעות פעילות יחידת השבת האמנות אותרה המשפחה החוקית, שקיבלה את הציור לשם המשך שיקום ומחקר.

## גרסאות אחרות
שתי גרסאות נוספות של הציור קיימות, אחת מוצגת בגמלדה-גאלרי בברלין והשנייה במוזיאון בית הספר לעיצוב של רוד איילנד .
קובץ:Jordaens_Return_of_the_Holy_Family_from_Egypt.jpg|טקסט=Version of the painting kept in Berlin| גרסה של הציור שנשמרה בברלין
קובץ:Jacob_Jordaens_the_Younger_-_Return_of_the_Holy_Family_from_Egypt_-_60.094_-_Rhode_Island_School_of_Design_Museum.jpg|טקסט=Version of the painting kept in Rhode Island| גרסה של הציור שנשמרה ברוד איילנד


## הערות שוליים

קטגוריה:ציורים מהמאה ה-17
קטגוריה:ציורי שמן
קטגוריה:ישו בתרבות ובאמנות
קטגוריה:ביזת יצירות אמנות בידי הנאצים
קטגוריה:יאקוב יורדאנס: ציורים
היית'ם חסן

**היית'ם חסן** (בערבית: **هيثم حسن**; נולד ב-8 בפברואר 2002) הוא כדורגלן צרפתי-מצרי המשחק בעמדת הקיצוני בריאל אוביידו.

## קריירת מועדונים
חסן נולד בפריז שבצרפת, והחל לשחק כדורגל במחלקות הנוער של פורט דה באניולה, פריז, ושטורו.

ב-1 ביוני 2018, בגיל 16, חתם חסן על חוזהו המקצועני הראשון בשטורו מהליגה הצרפתית השנייה. ב-19 באוקטובר 2018 ערך את הופעת הבכורה שלו בשטורו, בתיקו 0–0 מול פריז במסגרת הליגה הצרפתית השנייה.

ב-2 באוקטובר 2020 חתם חסן על חוזה לארבע שנים בוויאריאל הספרדית, ובתחילה שובץ בקבוצת המילואים, ויאריאל ב', ששיחקה אז בליגה הספרדית השלישית. ב-9 באוגוסט 2021 הושאל למיראנדס מהליגה הספרדית השנייה, לעונה אחת.

ב-1 באוגוסט 2023 הוא האריך את חוזהו בוויאריאל עד 2025 והושאל לספורטינג חיחון מהליגה השנייה, לעונה אחת. ב-11 באוגוסט 2024 עבר לריאל אוביידו מהליגה השנייה, בחוזה לשלוש שנים.

## קריירה בין-לאומית
חסן נולד בפריז, צרפת, לאב מצרי ולאם תוניסאית. הוא שיחק בנבחרות הנוער של צרפת.

## קישורים חיצוניים

## הערות שוליים

קטגוריה:כדורגלנים צרפתים
קטגוריה:כדורגלנים מצרים
קטגוריה:כדורגלני ויאריאל
קטגוריה:כדורגלני מיראנדס
קטגוריה:כדורגלני ספורטינג חיחון
קטגוריה:כדורגלני ריאל אוביידו
קטגוריה:צרפתים שנולדו ב-2002
פדרו ביגאס

**פדרו ביגאס ריגו** (בספרדית: **Pedro Bigas Rigo**; נולד ב-15 במאי 1990) הוא כדורגלן ספרדי המשחק בעמדות הבלם והקשר באלצ'ה, בה הוא גם משמש כקפטן.

## קריירת מועדונים
### מיורקה
ביגאס הוא יליד פלמה שבאיים הבלאריים. הוא החל לשחק כדורגל במחלקות הנוער של לה סאלה ומיורקה. ערך את הופעת הבכורה שלו כבבוגרים במונטווירי בשנת 2009, במסגרת הליגה הספרדית הרביעית. ב-9 ביולי 2010 הוא חתם באתלטיקו בלייארס מהליגה הספרדית השלישית.

ביגאס הצטרף למיורקה ב-20 ביוני 2011, והוצב בתחילה בקבוצת המילואים של המועדון, ששיחקה גם היא בליגה השלישית. ב-1 באוקטובר הוא ערך את הופעת הבכורה שלו בקבוצה הבוגרת ובלה ליגה, כשפתח בהרכב בתיקו 2–2 מול אוססונה.

ב-28 באוגוסט 2012, חידש ביגאס את חוזהו עד 2015, קודם באופן קבוע לקבוצה הראשונה וקיבל את חולצה מספר 17. ב-22 באוקטובר הוא כבש את שערו המקצועי הראשון, כשהבקיע את השער הראשון בהפסד 3–2 לסביליה. הוא שימש לעיתים כקשר הגנתי במהלך עונת 2012/2013, בעונה שבה קבוצתו ירדה ליגה.

### לאס פאלמאס ואייבר
ב-13 ביולי 2015, חתם ביגאס על חוזה לשנתיים בלאס פאלמאס, ששיחקה בליגה הבכירה. הוא כבש שיא קריירה של ארבעה שערים בעונת 2016/2017, בה הקבוצה סיימה במקום ה-14.

ב-31 ביולי 2018, לאחר שירד ליגה עם לאס פאלמאס, הושאל ביגאס לאייבר ששיחקה בלה ליגה, עם סעיף רכישה. במאי 2019, הוא הצטרף לקבוצה באופן קבוע.

### אלצ'ה
ב-7 ביולי 2021, אלצ'ה הגיעה לסיכום עם אייבר על העברתו של ביגאס, שחתם בקבוצה על חוזה לשנתיים.

## קישורים חיצוניים

## הערות שוליים

קטגוריה:כדורגלנים ספרדים
קטגוריה:כדורגלני לאס פאלמאס
קטגוריה:כדורגלני אייבר
קטגוריה:כדורגלני אלצ'ה
קטגוריה:כדורגלני מיורקה
קטגוריה:ספרדים שנולדו ב-1990
סוואנה בננהס

ה**Savannah Bananas** היא קבוצת בייסבול אמריקאית מסוואנה, ג'ורג'יה, הידועה בזכות פורמט ייחודי בשם **Banana Ball**, המדגיש מופעי בידור, השתתפות קהל וקצב משחק מהיר. הקבוצה נוסדה בשנת 2016 ומארחת את משחקיה באצטדיון Grayson Stadium. עד 2022 השתתפה בליגת החוף (CPL) עם סגל שחקנים ממכללות, ובמקביל החלה לערוך משחקי ראווה בסגנון Banana Ball, שבהם משתתפים שחקנים מקצוענים לשעבר ולעיתים גם שחקני MLB.

## היסטוריה ופורמט המשחק
הבעלים ומייסד הקבוצה, **ג'סי קול** (Jesse Cole), שימש קודם לכן כמנהל כללי של קבוצת המכללות Gastonia Grizzlies, שם החל לשלב אלמנטים בידוריים במשחקי בייסבול, כגון ריקודים, השתתפות הקהל ומופעי צד בין אינינגים.

בשנת 2015 עזבה קבוצת Savannah Sand Gnats את Grayson Stadium, מה שיצר הזדמנות להקמת מועדון חדש בעיר. קול הקים את Savannah Bananas כקבוצת מחליפה, תוך שימוש באצטדיון הקיים. תחילה עוררו שם הקבוצה והלוגו ביקורת מקומית, אולם בהמשך צברה הקבוצה קהל אוהדים רחב.

בתחילת דרכה השתתפה הקבוצה ב־Coastal Plain League (CPL), ליגת קיץ לשחקני מכללות. במהלך עונותיה הראשונות שילבה בהדרגה אלמנטים בידוריים כגון להקת נגנים, מופעי ריקוד ושינויים ייחודיים בחוקי המשחק.

באביב 2018 נערך הניסוי הראשון של חוקי **Banana Ball** ב־Lander University. המשחק הרשמי הראשון התקיים ב־26 ביוני 2020 באצטדיון Grayson, כאשר הקבוצה התחלקה לשתי קבוצות פנימיות ("Yellow" ו־"Green") ושיחקה לפי החוקים החדשים.

החוקים פותחו במטרה לשמור על מעורבות הקהל לאורך כל המשחק. אחד העקרונות המרכזיים – "Every inning counts" – נולד מתוך דיונים בין קול לאביו, בניסיון למנוע נטישת אוהדים לפני תום המשחק.

הפורמט החדש זכה להצלחה רחבה, וב־2022 הפסיקה הקבוצה את השתתפותה בליגת ה־CPL והחלה להתמקד בלעדית במשחקי Banana Ball.

## סיבובי הופעות והישגים
מאמצע שנות ה־2020 הפכה הקבוצה לנודדת, וקיימה משחקים ברחבי ארצות הברית ואף מחוצה לה, לרבות משחקי ראווה מול קבוצות מאוסטרליה. בשנת 2025 הופיעה ב־40 ערים שונות, לרבות באצטדיוני NFL, ובפעם הראשונה קיימה משחקים שנכחו בהם למעלה מ־80,000 צופים.

בשנת 2023 עקפה הקבוצה את כל קבוצות ה־MLB במספר העוקבים בטיקטוק.

## נשים בקבוצה
ב-2023 הצטרפה לקבוצה ג׳וסלין אלו, והייתה לאישה הראשונה ששיחקה במדי Savannah Bananas. בשנת 2025 הצטרפה גם קלסי וויטמור, שנחשבת לאחת הנשים הבולטות בעולם הבייסבול המקצועני.

## טלוויזיה וחשיפה מדיה
הקבוצה מקיימת שיתופי פעולה עם גופי תקשורת מרכזיים בהם ESPN, TNT Sports, ו־The CW. בשנת 2025 שודרו משחקי הקבוצה בעשרות ערוצי טלוויזיה ובאתרי סטרימינג, כולל שידורים חיים של משחקי גמר סיבוב ההופעות.

## נתוני קהל ובעלות
בשנתה הראשונה, 2016, שברה הקבוצה שיאי נוכחות עם 91,004 צופים בעונת הפלייאוף. בשנת 2023 נכחו במשחקי הקבוצה למעלה מ־500,000 אוהדים בסיבוב המשחקים.

הקבוצה מנוהלת בידי חברת **Fans First Entertainment**, האחראית גם על מכירת כרטיסים ומרצ'נדייז, ומקפידה על מדיניות מחירים נגישה לצופים, ללא עמלות נוספות.

## קישורים חיצוניים
* 

* האתר הרשמי של Savannah Bananas
* כתבה ב־ESPN על תופעת Banana Ball
* ריאיון עם מייסד הקבוצה, Jesse Cole, ב־CBS News
* סיקור ב־The Guardian על סיבובי ההופעות של הקבוצה

## הערות שוליים

קטגוריה:קבוצות בייסבול
לוקה איליץ'

**לוקה איליץ**' (בסרבית: **Лука Илић**; נולד ב-2 ביולי 1999) הוא כדורגלן סרבי המשחק בעמדת הקשר ההתקפי בריאל אוביידו.

## קריירת מועדונים
### הכוכב האדום בלגרד
איליץ' החל לשחק כדורגל בגיל שבע במועדון פיליפ פיליפוביץ' עד 2008 ובריאל ניש עד 2014, אז חתם בכוכב האדום. בפברואר 2016 הוא חתם על חוזה מקצועני במועדון. במהלך קדם עונת 2016/2017 הוא קודם לקבוצה הבוגרת, וערך את הופעת הבכורה שלו ב-14 בנובמבר 2015 במשחק ידידות נגד לודוגורץ ראזגרד. ב-6 ביולי 2017 ערך את הופעת הבכורה הרשמית שלו במשחק במסגרת מוקדמות הליגה האירופית. זמן קצר לאחר מכן, הוא ואחיו איוואן נמכרו למנצ'סטר סיטי, אך איליץ' הושאל בחזרה לכוכב האדום לעונה אחת. ב-13 באוגוסט 2017 ערך את הופעת הבכורה שלו בליגה הסרבית הבכירה, וב-14 באוקטובר 2017 כבש את שער הבכורה שלו.

### נאק ברדה, טוונטה וטרואה
ב-2018 הוא הושאל לנאק ברדה ההולנדית. הוא שיחק בה במשך שתי עונות, כאשר בעונתו השנייה שיחקה הקבוצה בליגה ההולנדית השנייה. ב-אוקטובר 2020 הושאל לטוונטה מהליגה ההולנדית הבכירה, וב-8 ביולי 2021 הושאל לקבוצה לעונה נוספת. לאחר שערך רק חמש הופעות, הוחלט על קיצור תקופת ההשאלה והוא חזר למועדון האם שלו. בינואר 2022 הוא חתם בטרואה מהליגה הצרפתית הבכירה. ב-2022 הוא הושאל מהמועדון הצרפתי ל-TSC באצ'קה טופולה מהליגה הסרבית הבכירה. בתום תקופת ההשאלה הוא נמכר לכוכב האדום שם שיחק עונה אחת, לפני שעזב שוב.

### ריאל אוביידו
ב-18 ביולי 2025, הוא חתם בריאל אוביידו מלה ליגה על חוזה לשלוש שנים.

## קישורים חיצוניים

## הערות שוליים

קטגוריה:כדורגלנים סרבים
קטגוריה:כדורגלני הכוכב האדום בלגרד
קטגוריה:כדורגלני מנצ'סטר סיטי
קטגוריה:כדורגלני נאק ברדה
קטגוריה:כדורגלני טוונטה
קטגוריה:כדורגלני טרואה
קטגוריה:כדורגלני ריאל אוביידו
קטגוריה:סרבים שנולדו ב-1999
אלכס סאנקריס

**אלחנדרו סן קריסטובל סאנצ'ס** (בספרדית: **Alejandro San Cristóbal Sánchez**; נולד ב-18 בינואר 1997), הידוע כ**אלכס סאנקריס**, הוא כדורגלן ספרדי המשחק בעמדות הקיצוני הימני והחלוץ בחטאפה.

## קריירה
סאנקריס הוא יליד מדריד. הוא החל את דרכו במחלקות הנוער של חטאפה וטריבאל ואלדראס. את הופעת הבכורה שלו בבוגרים ערך בקבוצת המילואים של טריבאל ואלדראס בעונת 2015/2016, בליגות האזוריות, ובשנת 2016 קודם לקבוצה הראשונה ששיחקה בליגה הספרדית הרביעית.

ב-7 ביולי 2018, לאחר שהפך לשחקן הרכב קבוע בטריבאל במהלך עונת 2017/2018, סאנקריס חתם על חוזה בלגנס, ושובץ בקבוצת המילואים של המועדון, ששיחקה גם היא בליגה הרביעית. ב-27 ביוני 2019 הוא חידש את חוזהו במועדון, ובהמשך מונה לקפטן קבוצת המילואים, שעלתה לליגה הרביעית בעונת 2020/2021.

ב-13 ביולי 2022, סאנקריס חתם על חוזה עם לינארס מהליגה הספרדית השלישית.

ב-5 ביוני 2023 הצטרף סאנקריס לבורגוס מהליגה הספרדית השנייה, לאחר שחתם על חוזה לשנתיים. הוא ערך את הופעת הבכורה שלו ב-13 באוגוסט 2023, כאשר נכנס כמחליף במחצית השנייה בתיקו 1–1 ביתי מול וסקה.

ב-2 ביולי 2025, חתם סאנקריס על חוזה לשלוש שנים בקבוצה הראשונה שלו, חטאפה, ששיחקה בלה ליגה.

## קישורים חיצוניים

## הערות שוליים

קטגוריה:כדורגלנים ספרדים
קטגוריה:כדורגלני לגנס
קטגוריה:כדורגלני בורגוס
קטגוריה:כדורגלני חטאפה
קטגוריה:ספרדים שנולדו ב-1997
אקסטרמדורה (כדורגל)

**אקסטרמדורה** (בספרדית: **Club de Fútbol Extremadura**) היה מועדון כדורגל ספרדי מהעיר אלמנדרלהחו שבאקסטרמדורה. המועדון שיחק בעבר בלה ליגה והתפרק בשנת 2010.

## היסטוריה
המועדון הוקם בעיר אלמנדרלהחו בשנת 1924. במשך כ-30 עונות שיחק בליגות אזוריות, עד שקודם לליגה השנייה. הוא שיחק בה במשך שבע עונות, כאשר הישגו הטוב ביותר היה המקום השביעי בעונת 1958/1959. לאחר עונת 1960/1961 ירדה הקבוצה לליגה השלישית. במשך תקופה ארוכה נדדה הקבוצה בין הליגה השלישית לליגה הרביעית.

לקראת עונת 1994/1995 חזרה הקבוצה לליגת המשנה, ולקראת עונת 1996/1997 העפילה לראשונה בתולדותיה ללה ליגה. היא נשרה חזרה לליגת המשנה לאחר עונה אחת בלבד. בעונת 1998/1999 חזרה הקבוצה ללה ליגה, בהדרכתו של המאמן הצעיר רפאל בניטס, אך גם הפעם ירדה לליגת המשנה בתום עונה אחת.

בתחילת המאה ה-21 שיחקה הקבוצה בליגה השנייה, אך בשנת 2003 ירדה לליגה השלישית. בשל בעיות כלכליות ואי-תשלום משכורות לשחקנים הורדה בהמשך לליגה הרביעית, ובשנת 2010 הוכרזה על פשיטת רגל והתפרקה.

לאחר פירוקה בעיר הוקם מועדון חדש, אשר קבוצתו משחקת בליגה הרביעית הספרדית.
## קישורים חיצוניים

* 
* נתונים מאתר soccerway
* נתונים מאתר bdfutbol

קטגוריה:קבוצות כדורגל ספרדיות
קטגוריה:קבוצות כדורגל שהוקמו ב-1924
קטגוריה:קבוצות כדורגל שהתפרקו
קטגוריה:אקסטרמדורה
קרלוס מרטין

**קרלוס מרטין דומינגס** (בספרדית: **Carlos Martín Domínguez**; נולד ב-22 באפריל 2002 במדריד שבספרד) הוא כדורגלן ספרדי המשחק בעמדת קשר הכנף בקבוצת ראיו ואייקאנו מלה ליגה בהשאלה מאתלטיקו מדריד.

## קריירת מועדונים
מרטין גדל במחלקת הנוער של אתלטיקו מדריד, ובקיץ 2021 החל להתאמן עם הקבוצה הבוגרת של המועדון. ב-20 בנובמבר 2021 ערך את הופעת הבכורה שלו במועדון, בניצחון 0–1 על אוססונה במסגרת המחזור ה-14 בלה ליגה לעונת 2021/2022.

ב-4 באוגוסט 2023 הושאל למיראנדס מהליגה הספרדית השנייה למשך עונת . ב-14 באוגוסט ערך את הופעת הבכורה שלו במועדון, בניצחון 0–4 על אלקורקון במסגרת המחזור הראשון בליגה, ובמשחק זה הבקיע צמד שערים. הוא סיים את העונה עם 15 שערים ב-40 הופעות ליגה.

עם חזרתו לאתלטיקו מדריד, חידש את חוזהו במועדון עד לשנת 2029, וב-17 באוגוסט 2024 הושאל לדפורטיבו אלאבס מלה ליגה למשך עונת 2024/2025. ב-25 באוגוסט ערך את הופעת הבכורה שלו במועדון, בתיקו 0-0 נגד ריאל בטיס במסגרת המחזור השני בליגה. ב-20 בספטמבר הבקיע את שער הבכורה שלו במועדון, בניצחון 1–2 על סביליה במסגרת המחזור השישי בליגה. הוא ערך 26 הופעות ליגה במהלך תקופת ההשאלה, בהן הבקיע שני שערים. ביולי שב מרטין לאתלטיקו מדריד אך לא זכה כמעט לדקות משחק וב-2 בינואר 2026 הושאל לראיו ואייקאנו עד לתום העונה.

## קישורים חיצוניים

## הערות שוליים

קטגוריה:כדורגלנים ספרדים
קטגוריה:קשרי כדורגל ספרדים
קטגוריה:כדורגלני אתלטיקו מדריד
קטגוריה:כדורגלני מיראנדס
קטגוריה:כדורגלני דפורטיבו אלאבס
קטגוריה:כדורגלני ראיו ואייקאנו
קטגוריה:ספרדים שנולדו ב-2002
סטפני ביצ'ם

**סטפני ביצ'ם** (נולדה ב-1947) היא שחקנית בריטית.

## ביוגרפיה
ביצ'ם נולדה בהרטפורדשייר למשפחה בת ארבעה ילדים.

חלומה להיות בלרינה נקטע עקב כך שנאמר על ידי המדריכים שהיא לא יכולה להמשיך עקב כך שהיא חירשת באופן חלקי, היא נסעה לפריז ללמוד פנטוטימה, זאת במטרה ללמד בלט ילדים חירשים, על מנת לשלם את שכר הלימוד היא החלה לעבוד כאו-פר, כשחזרה לבריטניה היא ביקרה את חברה ששיחק בתיאטרון בליברפול, מה שעורר אצלה עניין בתיאטרון, היא שימשה תקופנה כעוזרת מלתחה, אחרי כן החלה ללמוד באקדמיה המלכותית לאמנות הדרמה.

תפקידה הראשון בטלוויזיה היה בסדרה "The Queen's Traitor", שם שיחקה את מרי, מלכת הסקוטים, לאחר שהתארחה במספר סדרות טלוויזיה נוספות, היא ביצעה את תפקידה הקולנועי הראשון בסרט "The Games", באותה שנה הופיעה גם בסרט האימה "Tam-Lin" לצד אווה גרדנר.

היא גילמה את סייבל קולבי, בת דודתה של אלקסיס קולבי בסדרה שושלת ובסדרת ההמשך משפחת קולבי .

היא גילמה את איריס מקיי, אמו של דילן מקיי בסדרה בוורלי הילס 90210.

מ-1973 ועד 1979 הייתה נשואה לשחקן ונולדו לה שתי בנות.

## קישורים חיצוניים
* 

קטגוריה:שחקניות קולנוע וטלוויזיה בריטיות
קטגוריה:שחקני קולנוע וטלוויזיה בריטים
קטגוריה:בריטים שנולדו ב-1947
קטגוריה:בריטיות שנולדו ב-1947
חאבי רואדה

**חאבייר "חאבי" רואדה גרסיה** (בספרדית: **Javier "Javi" Rueda García**; נולד ב-8 במאי 2002) הוא כדורגלן ספרדי המשחק בעמדת המגן הימני בסלטה ויגו מהלה ליגה.

## קריירה
רואדה נולד באלוזאינה שבאנדלוסיה. בשנת 2018 הצטרף ללה פבריקה, מחלקת הנוער של ריאל מדריד, לאחר ששיחק במחלקות נוער שונות, כולל מלאגה. ב-13 באוגוסט 2021 הושאל לסבסטיאן דה לוס רייס מהליגה הספרדית השלישית. רואדה ערך את הופעת הבכורה שלו ב-29 באוגוסט 2021, כשפתח בהרכב בניצחון ביתי 0–1 על אקסטרמדורה. ב-29 ביולי 2022 עבר למורסיה, גם כן בהשאלה.

ב-21 ביולי 2023 חתם על חוזה לארבע שנים בסלטה ויגו, ושובץ בתחילה בקבוצת המילואים של המועדון, ששיחקה גם היא בליגה השלישית. ב-26 במאי 2024 ערך את הופעת הבכורה שלו בקבוצה הראשונה ובלה ליגה, כאשר נכנס כמחליף במחצית השנייה בתיקו 2–2 ביתי מול ולנסיה.

ב-7 באוגוסט 2024 הושאל לאלבסטה מהליגה הספרדית השנייה לקראת עונת 2024/2025.

## קישורים חיצוניים

## הערות שוליים
קרווין אריאגה

**קרווין פביאן אריאגה וילאנואבה** (בספרדית: **Kervin Fabián Arriaga Villanueva**; נולד ב-5 בינואר 1998) הוא כדורגלן הונדורסי המשחק בעמדת הקשר האחורי בלבאנטה ובנבחרת הונדורס.

## קריירה
אריאגה נולד בפורטו קורטס. הוא ערך את הופעת הבכורה שלו בפלטנסה ב-5 בפברואר 2017 בניצחון 1–3 על חוטיקלפה במסגרת ליגת העל ההונדורסית. את שערו הראשון כבש ב-12 באפריל 2017 נגד ריאל סוסיידד בתיקו 1–1.

ב-23 ביולי 2019 חתם אריאגה במרתון וערך את הופעת הבכורה שלו ב-17 באוגוסט 2019 בניצחון 0–1 על לובוס UPNFM.

ב-16 בפברואר 2022 חתם על חוזה לשנתיים בקבוצת מינסוטה יונייטד מה-MLS.

ב-27 ביוני 2024 חתם על חוזה לשלוש שנים בפרטיזן מליגת העל הסרבית. ב-9 בינואר 2025 הושאל לריאל סרגוסה מהליגה הספרדית השנייה עד לסוף העונה.

ב-2 ביולי 2025 חתם אריאגה על חוזה לשלוש שנים בלבאנטה מהליגה הספרדית הבכירה.

## קריירה בין-לאומית
ב-10 באוקטובר 2020 ערך אריאגה את הופעת הבכורה שלו בנבחרת הונדורס במשחק ידידות נגד נבחרת ניקרגואה.

## קישורים חיצוניים

## הערות שוליים

קטגוריה:כדורגלנים הונדורסים
קטגוריה:קשרי כדורגל הונדורסים
קטגוריה:כדורגלני מינסוטה יונייטד
קטגוריה:כדורגלני פרטיזן בלגרד
קטגוריה:כדורגלני ריאל סרגוסה
קטגוריה:כדורגלני לבאנטה
קטגוריה:ספורטאים זרים בארצות הברית
קטגוריה:ספורטאים זרים בסרביה
קטגוריה:ספורטאים זרים בספרד
קטגוריה:ילידי 1998
קנדאולס מראה את אשתו לגיגס

**קאנדאולס מראה את אשתו לגיגס** היא יצירה המתארת את סיפורו של קאנדאולס, אשר צוירה על ידי הצייר הפלמי יאקוב יורדאנס בסביבות שנת 1646***.*** הוא נמצא באוסף המוזיאון הלאומי של סטוקהולם.

תמונה זו ממחישה את גרסתו של הרודוטוס לסיפור גיגס. קנדאולס היה מלך לידיה, ממלכה עתיקה באסיה הקטנה, בראשית המאה ה-7 לפנה"ס. בהיותו גאה ביופייה של אשתו, התרברב המלך בפני חצרניו על יופייה הרב של המלכה. אחד מהחצרנים, גיגס, הביע ספקות מסוימים באשר לדבריו של המלך. כתגובה לפקפוקיו, הזמין קנדאולס את גיגס לחזות ביופייה של המלכה במו עיניו בעת שהיא מתכוננת לשינה. הוא הוביל את גיגס אל חדר השינה של המלכה, שם יכול היה לצפות בה מבלי שתדע.

המלכה, שזעמה על המעשה ועל הבגידה באמונהּ, התעמתה עם גיגס והעמידה בפניו אולטימטום: להיהרג כעונש על חדירתו לצנעת הפרט שלה – או להרוג את המלך, לתפוס את השלטון ולהפוך לבעלה. גיגס בחר באפשרות השנייה – הוא הרג את קנדאולס, תפס את כס המלכות ונשא את האלמנה לאישה.

הציור מתאר את הרגע שבו המלך קנדאולס וגיגס מציצים מאחורי וילון, בעוד המלכה העירומה ניגשת אל מיטתה. אף על פי שהסיפור מתרחש בעת העתיקה, הסצנה מוצגת בסביבה ביתית האופיינית למאה ה־17, בהתאם לסגנון התקופתי של יאקוב יורדאנס. המלכה מפנה את ראשה לעבר הצופה, וניתן לפרש את מבטה כפרובוקטיבי ואף כמנצח.

ברור כי יורדאנס השתמש בסיפור כעילה אמנותית לציור דמות עירום נשית אידיאלית, בהתאם לטעמי האסתטיקה של זמנו. בקדמת הציור, למרגלות המלכה, נראה כלב קטן היושב ולשונו משתרבבת מפיו – אלמנט סמלִי אשר עשוי לרמוז על תשוקה או נאמנות.

## היסטוריה של הציור
היצירה צוירה על ידי יאקוב יורדנס באנטוורפן והועברה לאספן מרטינוס ואן לנגהובן בשנת 1646. בשנת 1872 נתרם הציור למוזיאון הלאומי בסטוקהולם על ידי הרוזן אקסל בילקה.

## קישורים חיצוניים

## הערות שוליים

קטגוריה:ציורי היסטוריה
קטגוריה:ציורי שמן
קטגוריה:ציורים מהמאה ה-17
קטגוריה:ציורי עירום
קטגוריה:כלבים באמנות
קטגוריה:יאקוב יורדאנס: ציורים
ויריסילה בודרומו

**ויריסילה בודרומו** (באנגלית: **Virisila Buadromo**; נולדה ב-1972) היא פעילה פוליטית פיג'יאנית ועיתונאית לשעבר, שהייתה המנהלת בפועל של תנועת זכויות הנשים של פיג'י  (FWRM) בין השנים 2001 ל-2015. בעבר כיהנה כמנהלת החדשות של FM96 של פיג'י.

## עמדות פוליטיות
ב-15 באוגוסט 2006, קראה בודרומו לחוקק חוק המאפשר הפלות בפיג'י.

## ההפיכה בשנת 2006
בודרומו גינתה בחריפות את ההפיכה הצבאית שהדיחה את ממשלתה הנבחרת של ראש הממשלה לאיסניה קרסה  ב-5 בדצמבר 2006. ה"פיג'י טיימס " ציטט אותה, ב-12 בדצמבר אותה שנה, באומרה כי בפיג'י קיימת "תרבות הפיכה" שהונצחה על ידי כישלונן של ממשלות עוקבות להעמיד לדין את מבצעי ההפיכות הקודמות, החל מהפיכות 1987 ואילך.

שירות החדשות של פיג'י וילג'  דיווח ב-9 בדצמבר כי בודרומו פרסמה אזהרה חריפה לכל מי שמעוניין להגיש מועמדות לתפקידי שר בממשלה הנתמכת על ידי הצבא, כי השתתפות בה תהיה בלתי חוקית, וכי ה-FWRM מתעד אירועים בעקבות ההפיכה. ב-20 בדצמבר, ה"פיג'י טיימס" וה"פיג'י סאן"  ציטטו אותה כשהיא מרחיבה את הרשימה השחורה לאנשים הממלאים תפקידים בשירות המדינה. "אלה אינם מינויים פרטיים. מוצעים לכם תפקידים בדירקטוריונים של גופים סטטוטוריים או תאגידיים, שהם חלקם ציבוריים או בבעלות ממשלתית. זה כמו לקבל תפקיד בממשלה הזמנית הבלתי חוקית", אמרה בודרומו. היא כבר גינתה את עורך הדין רודני אקראמן  ב-15 בדצמבר על קבלת תפקיד נציב תלונות הציבור ויו"ר ועדת זכויות האדם של פיג'י .

פיג'י וילג' ציטט את בודרומו ב-11 בדצמבר כשהיא מספרת שב-4 בדצמבר היא קיבלה שיחת טלפון מגבר אנונימי שניסה להפחיד אותה כדי שתפסיק את הקמפיין שלה נגד הצבא.

מספר סוכנויות ידיעות דיווחו ב-25 בדצמבר כי בודרומו, שותפה ארשאד דאוד, ועמיתיהם הפעילים למען הדמוקרטיה אימראז איקבל, ז'קלין קורוי, לאיסה דיג'יטקי ופיטר וואקאונובונו זומנו למטה הלאומי של הצבא, בבסיס המלכה אליזבת, בסובה בסביבות חצות. עלו טענות כי חיילים תקפו חלק מהם, ואילצו את כולם ללכת מרחק רב לפאתי העיר ונאמר להם למצוא את דרכם הביתה. ב-23 בדצמבר, הקומודור פרנק ביינימרמה , מפקד כוחות הצבא של רפובליקת פיג'י, האשים את בודרומו, יחד עם עורך הדין אימרנה ג'לאל, בפרסום כתובת הדוא"ל האישית שלו ומספר הטלפון הנייד שלו בעיתונים, דבר שגרם לו בעיות, לדבריו.

## חיים אישיים
הוריה, סני בודרומו, ראש עיריית סובה לשעבר, ואמה, ליקו, שניהם מאיי לאו . יש לה ארבע אחיות. בודרומו נשואה לארשד דאוד, אינדו-פיג'יאני . היא נוצרייה.

פרסים והכרהבודרומו הייתה האישה הראשונה מפיג'י שקיבלה את אות האומץ הנשי הבין-לאומי (IWOC) של מחלקת המדינה של ארצות הברית בשנת 2008. הפרס הוענק לה על ידי קונדוליזה רייס ב-10 במרץ 2008. בשנה זו הפרס הוענק ל-8 נשים מתוך 95 שהומלצו על ידי שגרירויות ונציגויות ארצות הברית בעולם.

## מקורות
* דפוס וואנסולוארה, מהדורת אפריל, 2002 (רוב המידע בערך זה, אלא אם כן צוין אחרת, נלקח ממקור זה).

## הערות שוליים

קטגוריה:זוכות אות האומץ הנשי הבין-לאומי
קטגוריה:ילידי 1972
דני ראבה

**דניאל "דני" ראבה אנטולין** (בספרדית: **Daniel "Dani" Raba Antolín**; נולד ב-29 באוקטובר 1995) הוא כדורגלן ספרדי המשחק בעמדת הקיצוני בקבוצת ולנסיה מהלה ליגה.

## קריירה
ראבה נולד בסנטנדר. ביולי 2014, בגיל 19, הוא הצטרף לקבוצת המילואים השנייה של ויאריאל, ששיחקה בליגה הספרדית הרביעית. ב-3 בינואר 2016 ערך את הופעתו הראשונה בקבוצת המילואים, ויאריאל ב' במסגרת הליגה הספרדית השלישית.

ב-25 באוקטובר 2017 ערך ראבה את הופעת הבכורה שלו בקבוצה הראשונה, וב-5 בנובמבר ערך את הופעת הבכורה שלו בלה ליגה, בניצחון 2–0 על מאלגה. ב-23 בנובמבר כבש את שערו הראשון בקבוצה הראשונה, בניצחון 3–2 על אסטנה בליגה האירופית.

ב-5 באוגוסט 2019 הושאל ראבה לווסקה מהליגה השנייה למשך עונה אחת. ב-31 בינואר 2022 עזב את ויאריאל וחתם על חוזה בגרנדה מהלה ליגה עד סוף העונה.

ב-24 ביוני 2022 חתם ראבה על חוזה לשנתיים בלגנס מהליגה השנייה. בעונת 2023/2024 עזר לקבוצתו לזכות באליפות הליגה ולהעפיל ללה ליגה.

ב-5 ביוני 2025 חתם על חוזה לשנתיים בוולנסיה מהלה ליגה.

## קישורים חיצוניים

## הערות שוליים

קטגוריה:כדורגלנים ספרדים
קטגוריה:כדורגלני ויאריאל
קטגוריה:כדורגלני גרנדה
קטגוריה:כדורגלני לגנס
קטגוריה:כדורגלני ולנסיה
קטגוריה:כדורגלני וסקה
קטגוריה:ספרדים שנולדו ב-1995